— Замак не дае нам і хвілінкі заспакаення! – Іван Пячынскі, як заўсёды, літаральна “дыхае” справай свайго жыцця і перадае свой жа імпэт моладзі. – Здавалася, добра даследавалі Брамную вежу… А падчас працы высветлілася: былі на ёй некалі гзымсы (карнізы) — на двух узроўнях, кожны — даўжынёю па 40 метраў. З гэтым давялося таксама павазіцца – менавіта справа з гзымсамі адняла досыць шмат часу, які можна было бы “пусціць” на іншыя работы. Але ж такая ўвага да дэталяў – нашае, калі хочаце, крэда. Не можам рабіць цяп-ляп: нашчадкі не даруюць такіх адносінаў да спадчыны!